**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

****

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕНЕШИ**

**«26» декабрь 2023-ж.**

**IX чакырылыш**

**кезектеги XXXVI сессия**

**ТОКТОМ №1 ПОСТАНОВЛЕНИЕ**

**Жалал-Абад шаарынын 2022-жылдын бюджетинин аткарылышы жөнүндө**

Жалал-Абад шаардык кеңештин депутаттары Кыргыз Республикасынын Бюджеттик кодексине ылайык 2022-жылдын шаардык бюджетинин аткарылышын карап чыгып, төмөндөгүлөрдү белгилейт:

Шаардык бюджеттин киреше бөлүгү (атайын төлөм каражаттарды жана келген трансферттерди кошкондо) жалпы салык жана салык эмес кирешелердин такталган планы 689 050,5 миң сом, аткарылганы 734 593,3 миң сом болуп, анын ичинен атайын төлөмдөрдүн такталган планы 109 568,5 миң сом, аткарылганы 103 259,2 миң сом болду, республикалык бюджеттен келүүчү трансферттердин аткарылганы 13 508,4 миң сом болду. Чыгаша бөлүгүнүн бюджеттик каражаттар боюнча аткарылганы 629 080,1 миң сом же такталган планга салыштырмалуу (685 157,1 миң сом) 91,8 % га аткарылды, атайын төлөмдөр боюнча аткарылганы 105 790,1 миң сом же такталган планга салыштырмалуу (116 482,8 миӊ сом) 90,8 % га аткарылды. Шаардык бюджеттин 2022-жылдын аткарылышы шаардык кенештин бюджет, экономика, каржы жана салыктар боюнча туруктуу комиссиясынын жыйынында каралды.

Жогорудагыларды белгилеп, 2022-жылдын шаардык бюджетинин аткарылышы боюнча Депутаттардын Жалал-Абад шаардык кеңешинин кезектеги XXXVI сессиясы

**ТОКТОМ КЫЛАТ:**

1. Шаардык бюджеттин 2022-жылдын киреше бөлүгүнүн аткарылганы 734 593,3миң сомду түзгөндүгү, анын ичинен атайын төлөмдөр 103 259,2миң сомго аткарылгандыгын эске алып, шаардык бюджеттин кирешесинин аткарылышы № 1-тиркемеге ылайык бекитилсин.
2. Жалал-Абад шаарынын 2022-жылга шаардык бюджетинин чыгаша бөлүгүнүн аткарылганы 629 080,1миң сомду түзгөндүгүн эске алып, шаардык бюджеттин чыгашасынын аткарылышы № 2-тиркемеге ылайык бекитилсин.
3. Атайын каражаттардын чыгаша бөлүгүнүн аткарылганы 105 790,1 миң сомду түздгөндүгүн эске алып, шаардык бюджеттин атайын каражаттардын чыгашасынын аткарылышы №2а-тиркемесине ылайык бекитилсин.
4. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеңештин жооптуу катчысына (О. Эшенкулов) милдеттендирилсин.
5. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыяланган күндөн тартып күчүнө кирет.

**Төрага Н.Орозбаев**